አባ ዱላ ገመዳ አሁን በአገሪቱ በተለይም በኦሮሞ ሕዝብ ላይ እየተፈጸመ ባለው ግድያና ረገጣ ሳቢያ በአፈ ጉባኤነት ለመቀጠል እንደሚቸገሩ መናገራቸው አይዘነጋም። በአማራና በኦሮሚያ ክልል የህዝብ እንቢተኛነት በማየሉ የህወሃት ወዳጅ የነበሩት ኦህዴድና ብአዴን እያደር ወደ ህዝብ ሃሳብ መመለሳቸው በድርጅቱ ውስጥ መፈርከስን፣ አለመተማመንን፣ ማፈንገጥን ማስከተሉ በድርጅት ልሳኖችና ደጋፊዎች ዘንድ በተደጋጋሚ የሚነሳ ጉዳይ ነው። ሁለቱ ድርጅቶች በህዝብ ለህዝብ ስብሰባቸው ላይ ያሳዩት መናበብ፣ ብአዴን ልደቱን በጨፌ አዳራጭ ሲያከብር አባዱላ ያቀረቡት ደምና እትብትን ያቆራኘ ንግግር፣ ” የኦሮሞ ደም ደሜ ነው፣ የማራ ደም ደሜ ነው” የሚሉት መፈክሮች በእርግጥም ሁለቱ ድርጅቶች ወዴት እያመሩ ነው? የሚል ሃሳብ ካስነሳ ቆይቷል።
